ועדת הפנים והגנת הסביבה, כנסת 25, פרוטוקול מספר 87, 2023-06-26 00:00

יעקב אשר: בוקר טוב לכולם, אני פותח את ישיבת הוועדה

יעקב אשר:  על סדר היום הצעת חוק הרשויות המקומיות (בחירות) (תיקון – הזכות להיבחר), התשפ"ג-2023, פ/3343/25, של חבר הכנסת עמית הלוי, חבר הכנסת אביחי אברהם בוארון, חבר הכנסת ששון ששי גואטה, חבר הכנסת משה גפני

יעקב אשר:       אנחנו דנו בנושא בישיבה הקודמת, שמענו את כל האנשים שנכחו בישיבה, את כל נקודות הזווית והמבט של כולם, למעט - - -     

יוראי להב-הרצנו: שלך

יוראי להב-הרצנו:  לא שמענו אותך, יעקב

יעקב אשר: תתאזר בסבלנות, יהיו הצבעות, אתה תראה מה דעתי

יוראי להב-הרצנו: לא, לפני ההצבעות

נאור שירי: חלק ניכר משיקול דעתנו במה להצביע – לא, אני שמח שזה גורר צחוק על הבוקר, איש השלטון המקומי, חבר כנסת ותיק

יוראי להב-הרצנו: נכון, ראש עיריית בני ברק

נאור שירי: אופוזיציה, קואליציה, יו"ר ועדת הפנים ואיכות הסביבה, אם לך לא נקשיב למי נקשיב?      

יוראי להב-הרצנו: אמנם ההצבעה היא מאוד משמעותית, אבל היא אילמת ולכן אנחנו רוצים לשמוע את דעתך

קריאה: לגזור ולשמור, יעקב

קריאה:  לגזור ולשמור, אבל בכל נושא

נאור שירי: אמן שתגזור ותשמור כל מה שאני אומר לך

נאור שירי:  אם היית גוזר מהתחלה ושומר לא היינו נמצאים פה היום

יוראי להב-הרצנו: שהרי לא תמנע ממנו את דעתך לגבי פקודת היערות, נכון?      

יעקב אשר: העיריות או היערות?      

יוראי להב-הרצנו: היערות, שבאה לפה מיד אחר כך

יוראי להב-הרצנו:  אז למה פה כן ושם לא?      

יעקב אשר: יום מעניין מה שנקרא

יוראי להב-הרצנו: מאוד

נאור שירי: נתאזר בסבלנות

יעקב אשר: לא, בדרך כלל יוראי הולך לפי הדעה של אנשי המקצוע

יעקב אשר:  נשמע את אנשי המקצוע

נאור שירי: כל אחד ואנשי המקצוע שלו

יעקב אשר: לא, אי אפשר לבחור

יעקב אשר:  או שאתה הולך עם אנשי מקצוע או - - -     

נאור שירי: אבל חשבתי שאפשר לבחור אנשי מקצוע, לא? זו המשילות

יעקב אשר: חכה בסבלנות

נאור שירי: לבחור הכול, יועצים משפטיים - - -      

יעקב אשר: לא, זה בחדר השני

יעקב אשר:  אוקיי, חברים, לאחר שמיצינו את העניין הזה, אז מה שהיה חסר לנו מאוד בישיבה הקודמת זה היה את חוות הדעת של הייעוץ המשפטי של משרד הפנים

יעקב אשר:  אנחנו מבקשים לשמוע את חוות דעתכם בעניין הזה על כל היבטיה וזוויותיה

יעקב אשר:  שם ותפקיד, לפרוטוקול

רון אלמוג: עורך דין רון אלמוג, הלשכה המשפטית, משרד הפנים

רון אלמוג:  כבר בדיון הקודם הועלו הקשיים, גם על ידי נציג משרד המשפטים והעמדה שלנו היא אותה עמדה

רון אלמוג:  הצבענו על קשיים משפטיים משמעותיים וגם בדיון הקודם חילקו את זה, גם לגופו של ההסדר והנימוקים עצמם של ביטול תקופת הצינון, וגם מבחינת המועד, מבחינת התחולה המיידית כבר על מערכת בחירות שנמצאת בעיצומה

יעקב אשר: מה זה ביטול תקופת הצינון? לא מדובר על ביטול תקופת הצינון

יעקב אשר:  אני שואל שאלה, אם זה חוזר למצב שהיה קודם, לפני 2008?     

רון אלמוג: נכון, קיצור משמעותי, זה לא ביטול

רון אלמוג:  זה עובר ל-90 יום

יעקב אשר: היום אין צינון בשנים, היום יש צינון בקדנציה

רון אלמוג: נכון

רון אלמוג:  היום צריך להמתין קדנציה

יעקב אשר: שזה יכול להיות שנים וזה יכול להיות –      

עמי ברקוביץ: הכוונה פה לעבור מ-100 לאפס

יעקב אשר: כן, אבל במקרה הזה זה גם יכול להיות שנה

יעקב אשר:  אני מדייק, חברים

נאור שירי: לא, זה לא יכול להיות שנה

רון אלמוג: זה לא רק התקופה, זה העיקרון ש - - -     

נאור שירי: זה לא יכול להיות שנה, כי שנה אין ועדה קרואה

נאור שירי:  כי אז לא היינו מגיעים לוועדה קרואה

תומר רוזנר: ועדה קרואה זה מינימום שלוש שנים

נאור שירי: נכון, ולכן לא יכול להיות שנה

יעקב אשר: לא, אבל אם עבר שלוש שנים?      

נאור שירי: בסדר, לא יכול להיות שנה, יכול להיות שלוש שנים

יעקב אשר: בסדר, אני לא נכנס כרגע לזה

יעקב אשר:  כשהוא אמר תקופת צינון, אז אני מבין שגם בחוק הקודם, בדין הקודם, הייתה תקופת צינון, רק היא הייתה של שלושה חודשים כמו שנהוג עם עובד רשות מקומית וכו' וכו' וכו' ודיברנו על זה בישיבה הקודמת

רון אלמוג: לגוף העניין, האפשרות של יו"ר ועדה ממונה להתמודד לדעתנו מעורר קושי והקושי השני והמשמעותי הוא עצם ההחלה של זה כיום על הבחירות כבר הקרובות

יעקב אשר: וכשאתה מפריד את זה מהעניין הזה וכשאתה מסתכל על עצם העניין עצמו, של הזכות להיבחר מה שנקרא, שניתנת לכל אחד והזכות של תושבי העיר לבחור במנעד רחב יותר של אנשים

יעקב אשר:  שתבינו, אם היינו מפתחים היום דיון על מה שקיים היום בחוק, שכרגע אין על זה עוררין, לגבי אנשי מקצוע כאלה ואחרים שעובדים ברשות המקומית ומידת השפעתם יכולה להיות מכריעה במשך כל הקדנציה, יהיו אנשים שיבואו ויטענו, ויכול להיות שאפילו יטענו בצדק, שעדיין יש למועמד כזה יותר מאשר אדם שבא כמו הבחור הצעיר, אביב, שבא אחרי שירות צבאי ונכנס לפוליטיקה בלי שהוא היה קודם חשוף או שהיה לו כלים שלטוניים כאלה ואחרים

יעקב אשר:  השאלה, אם אני לוקח את זה כרגע לדיון ברמה הפילוסופית במידה מסוימת, מה חוות דעתכם בעניין הזה

יעקב אשר:  בטח התעמקתם בזה

רון אלמוג: אז, שוב, העלינו את הקשיים המשפטיים

רון אלמוג:  גם לגוף העניין, כלומר במנותק מהמועד, יש הצדקה לא לאפשר ליו"ר ועדה ממונה שמונה על ידי שר הפנים בפן מקצועי להתמודד

רון אלמוג:  זה מישור אחד, ואני אומר שוב, מה שאי אפשר להתעלם ממנו זה העניין של המועד

יעקב אשר: לא, שואל היועץ המשפטי בלחש –      

נאור שירי: אנחנו גם יכולים לשאול שאלות?      

יעקב אשר: הוא שואל, במידה שאין את הבעיה של הזמן, בקשיים המשפטיים של הזמן, פה כן היינו רוצים לשמוע הסבר למה לדעתך זה לא נכון

נאור שירי: אבל אי אפשר לנתק את הזמן מ - - -     

יעקב אשר: לא, לא שלא נכון, מה הקשיים

עמי ברקוביץ: אני עונה בשמי, אבל אותם קשיים שגרמו לוועדה הזו לחוקק את החוק בשנת 2008 לדעתנו יפים וקיימים ועומדים גם בשלב הזה

רון אלמוג: כן, זאת גם העמדה שלנו

רון אלמוג:  אני אומר שוב, בסוף הקשיים המשפטיים שגם אנחנו וגם משרד המשפטים - - -     

יעקב אשר: דקה

יעקב אשר:  השינוי שנעשה בחקיקה הקודמת היה שינוי של חקיקה ממשלתית שבאה בעקבות בקשה של משרד המשפטים או שזה היה הצעת חוק פרטית?     

נאור שירי: הצעת חוק פרטית

יעקב אשר: למה כבודו עוזר לי באמצע העלייה? אני מנסה לשחזר, השאלה אם זה הגיע מתוך החלטה ממשלתית שראתה בעיה בעניין או שכהצעת חוק פרטית טובה בפני עצמה?      

עמי ברקוביץ: כהצעת חוק פרטית, עד כמה שאני יודע

יעקב אשר: הבנתי

יעקב אשר:  רון, היית באמצע לומר משהו

יעקב אשר:  הפרעתי לך

רון אלמוג: לא

נאור שירי: אפשר שאלה?      

יעקב אשר: כן, בבקשה

נאור שירי: אני חושב שתפקיד משרד הפנים, ובמובן הזה אתה ציינת כמה קשיים משפטיים, אני חושב שמשרד הפנים, מעבר להיותו רגולטור וכמובן יש חשיבות לנושא המשפטי, תפקיד משרד הפנים במדינת ישראל הוא גם לייצג במובן מסוים, או לא במובן מסוים, אלא באופן הכי מדויק שיש, את הנבחרים המקומיים, את אלה שרוצים להתמודד, בטח בתקופת בחירות את הזכות לבחור ולהיבחר

נאור שירי:  אני הייתי מעוניין שתתייחס - - -     

יעקב אשר: גם את הציבור

נאור שירי: אני מדבר שנייה במנותק מהציבור

נאור שירי:  משרד הפנים במובן הזה הוא רגולטור על נבחרי ציבור

יעקב אשר: אתה בחלק הזה של המועמדים

נאור שירי: כן, כי בדמוקרטיה זה גם הזכות לבחור וגם להיבחר, אז אני מדבר על הלהיבחר

נאור שירי:  ציינת על קשיים משפטיים, הייתי רוצה לשמוע על קשיים אמיתיים, פרקטיים, במובן היום יומי, של מערכת בחירות שאנחנו היום נמצאים בוא נגיד 88, 85 ימי עבודה מהבחירות

נאור שירי:  מה הקשיים היום יומיים שאתה מזהה ושמשרד הפנים אמור לתת לזה מענה?      

רון אלמוג: העמדה המקצועית של משרד הפנים הוצגה בדיון הקודם על ידי נציגת משרד הפנים

נאור שירי: אנחנו פשוט לא היינו בדיון הקודם, אפשר לקבל אותה?      

יעקב אשר: היו

נאור שירי: אני

נאור שירי:  אנחנו זה אני והאלטר אגו שלי

יעקב אשר: יתכבד כבודו ויסתכל בפרוטוקול

נאור שירי: לא פרסמתם פרוטוקול

נאור שירי:  מה, אי אפשר לפתוח את חוות הדעת?      

נעמה לזימי: אתה יודע שיש בעיית פרסום פרוטוקול

יעקב אשר: האמת היא שאני עובד על הפרוטוקול

נאור שירי: לא, אל - - -     

יעקב אשר: בסדר, אז תגיע לישיבות

נאור שירי: מה תגיע לישיבות? אתה עושה את זה על זמן מליאה ואחרי מליאה

נעמה לזימי: האמת שהערתי על זה, שהפרוטוקול - - -     

יעקב אשר: השידור קיים, אפשר לצפות בשידור

נאור שירי: ואפשר לקבל את חוות הדעת של משרד הפנים? מה, זה בקשה מוגזמת?      

יעקב אשר: הוא אמר לך עכשיו את חוות הדעת שלו

נאור שירי: לא, הוא אמר בהמשך לחוות הדעת

נעמה לזימי: יש לי גם שאלה

יעקב אשר: אתה רוצה לחזור על חוות הדעת?      

רון אלמוג: אתי הציגה בדיון הקודם את העמדה מטעם המשרד, היא יכולה להציג, ושוב, אנחנו רק העלינו באמת את הקשיים המשפטיים שעלו כמו שעלו גם בדיון הקודם על ידי משרד המשפטים

רון אלמוג:  אני לא חושב שהבעיה היא תפעולית לוגיסטית מעשית, כלומר הבעיה מבחינתנו היא קושי משפטי, שוב, בגוף ההצעה, במועד שלה, אבל אין כאן עניין תפעולי מבחינת הימים של הבחירות, אנחנו בערך 130 יום - - -     

נאור שירי: אני מחדד, לא שאלתי מבחינת היערכות בקלפיות בגלל שיש מועמד נוסף, או שתצטרכו להדפיס עוד פתק של אותיות

נאור שירי:  שאלתי במובן של משרד הפנים, במקום שלו בשלטון המקומי במדינת ישראל, אם הוא לא מזהה פגמים מהותיים מעבר למשפטי בלהכניס עכשיו ולשנות את מערכת הבחירות באמצע מערכת הבחירות, אפשר להגיד לקראת שיא מערכת הבחירות

יעקב אשר: זה מה שהוא התכוון במילה 'עיתוי'

נאור שירי: אבל לא רק במובן המשפטי, במובן המהותי

נאור שירי:  אתה מצליח להבין מה אני אומר? שיש פה פגיעה מהותית בזכות להיבחר

יעקב אשר: אם משפטי הוא לא מהותי אז בשביל מה הוא צריך להיות? איזה עניין יש?      

נאור שירי: משפטי יכול להיות משפטי והוא לא חייב להיות מהותי

נאור שירי:  או שזה הכול משפט והתבלבלתי פה עכשיו בוועדה

יעקב אשר: - - - בכבודו ובתורתו של אהרון ברק

נאור שירי: תורה יש רק אחת, אדוני היושב ראש

נעמה לזימי: כבוד יו"ר הוועדה, יש לי שאלה

יעקב אשר: ביקשו גם קודם, אני אתן לכולם

נאור שירי: אז אני לא מקבל תשובה? אפשר רק התייחסות של משרד הפנים כי פספסתי בדיון הקודם?      

יעקב אשר: כן, בבקשה

אתי אברג: אמרנו שבפני השר הוצגו שתי האפשרויות, גם העיתוי והקושי לשנות בעיתוי הזה הכללים ומצד שני הזכות לבחור ולהיבחר, והוא משאיר את ההחלטה בפני המחוקק

אתי אברג:  בפניכם

נאור שירי: אז אין עמדה למשרד הפנים?      

אתי אברג: לא אמרנו שאין עמדה, יש לו את שני - - -     

נאור שירי: לא, מה העמדה של המשרד? הבנתי את האלטרנטיבות

אתי אברג: זו הדעה של השר

נאור שירי: מה עמדת המשרד? בעד, נגד, נמנע? לא השתתף?      

יעקב אשר: היא אמרה לך שזו העמדה של השר

נאור שירי: לא, מה עמדת המשרד אני שואל, מה העמדה? אתה הבנת מה העמדה? תגיד לי מה העמדה, אולי אני הבעיה

יעקב אשר: שהם משאירים את זה לשיקול דעת המחוקקים, להלן המחוקק

נאור שירי: זה עמדה? זו לא עמדה

נעמה לזימי: האם זה אומר, כבוד יו"ר הוועדה, שהעמדה שלהם היא נגד והם חוששים להביע את דעתם עקב הלך הרוח הממשלתי המאוד בעייתי היום? לדעתי גם זה יישאר ללא מענה

נאור שירי: לא, אבל זו כבר פרשנות, אני יש לי בעיה בפרשנות

תומר רוזנר: יש פה שאלה ברמה המקצועית, מה עמדתכם ברמה המקצועית

נעמה לזימי: זה לא ייאמן

נעמה לזימי:  אין הרי גוף אחד שתומך בדבר הזה, אולי חוץ מפורום קהלת, אין גוף אחד – גם פורום קהלת לא תומכים? זה באמת להגיע לשפל

יעקב אשר: לי לא ידועה עמדת פורום קהלת

יוראי להב-הרצנו: אנחנו חברי הכנסת, כמו שיושב ראש הוועדה, נוטים להקשיב לאנשי מקצוע

יוראי להב-הרצנו:  אתם אנשי המקצוע, מה עמדתכם המקצועית?      

נעמה לזימי: בבקשה, תגידו

נאור שירי: עמדה, תגידו את העמדה

יוראי להב-הרצנו: למה אתה מהסס?      

נעמה לזימי: אנחנו גוף מפקח, תפקידנו לשאול את השאלות האלה ולהבין

רון אלמוג: זה גם דובר בדיון הקודם, מבחינה פורמלית ועדת שרים לענייני חקיקה לא גיבשה עמדה ממשלתית, הוצגו כאן, לגוף העניין, הקשיים המשפטיים שעלו על ידי משרד - - -     

נעמה לזימי: האם אפשר עכשיו לבקש עמדה כזאת שתמציאו לנו?     

יוראי להב-הרצנו: אתם אנשי מקצוע, מה העמדה המקצועית שלכם?      

נעמה לזימי: אפשר שיו"ר הוועדה יבקש מהם כזו עמדה?      

נאור שירי: אדוני היושב ראש, אפשר להמשיך

נאור שירי:  אתה מבין את העמדה - - -     

יוליה מלינובסקי: זו פעם ראשונה שאני שומעת את משרד הפנים ככה מדבר

יעקב אשר: אני לא יודע אם זו פעם ראשונה, אבל - - -     

נאור שירי: לא, פעם שנייה

נעמה לזימי: אבל יו"ר הוועדה יכול לבקש עמדה?      

יעקב אשר: טוב - - -     

יוליה מלינובסקי: לא, לא טוב

יוליה מלינובסקי:  אנחנו רוצים - - -     

יעקב אשר: זאת העמדה שהיא - - -      

נעמה לזימי: לא, לא נכון, יעקב

יעקב אשר: אפשר לבקר אותה

נאור שירי: מה העמדה?      

נעמה לזימי: לא, לבקש עמדה כתובה שאומרת מה עמדתם הרשמית על חוק כזה ש - - -     

יעקב אשר: מאחר שאני אינני דובר של משרד הפנים, לא התקבלתי לעבודה - - -     

נאור שירי: אוקיי, אז אני נחכה לעמדת דובר המשרד

נעמה לזימי: להיפך, אתה יו"ר הוועדה

יעקב אשר: ואינני דובר של שר הפנים ושר הפנים כנראה גם, וזה מגיע מרוח הדברים - - -     

נעמה לזימי: ממש, משרד הפנים לא מוכן להגיד את עמדתו לגבי הצעת החוק

יוליה מלינובסקי: יש פה אירוע מעניין

יעקב אשר: חבר'ה, מאחר שאת אותה שאלה יכולת גם לשאול על החלטת ועדת השרים שאישרה את זה ל - - -     

נעמה לזימי: לא, היא לא אישרה

נאור שירי: לא, הנהלת הקואליציה אישרה את זה

נאור שירי:  זה לא גורמי מקצוע, יושבים בוועדת - - -     

יעקב אשר: רגע, ועדת השרים אישרה את זה לקריאה טרומית - - -     

נאור שירי: לא, לא נכון

נאור שירי:  אין עמדת ממשלה מסודרת בנושא הצעת החוק הזו

נאור שירי:  מה שעשתה ועדת שרים זה נמנעה מלהוציא את הערמונים מהאש, מה שהשאירו לך, לצערי, אדוני היושב ראש, ואמרה בואו תעבירו את זה להחלטת הקואליציה, ואז באה הקואליציה ואז היא אמרה מה נעשה? יעקב אשר, חבר הכנסת אשר - -      

נעמה לזימי: יתקתק את זה

נאור שירי: - - הוא בן אדם מנוסה, הוא יודע לסדר את הדברים, הוא יוציא את הערמונים מהאש לממשלה

נעמה לזימי: נאור, באותו יום שהחוק הזה עבר - - -     

יעקב אשר: את כל זה אמרו בישיבת הממשלה?      

נאור שירי: כן

יעקב אשר: אני יכול לקבל את זה בכתב?      

נאור שירי: לא, אתה לא יכול, אתה יודע למה? כי אלה לא כותבים שום דבר

נאור שירי:  שואלים את גורמי המקצוע - - -     

נעמה לזימי: נאור, אני אספר לך משהו מעניין רגע

נעמה לזימי:  באותו יום שעברה ההצעה הזו עברה גם ההצעה לזכויות הרכישה של דיירי הדיור הציבורי, גם היא לוועדת הפנים, דמיינו לכם מה מתוקתק פה מהר מהר מהר ומה נשאר מאחור? דיירי הדיבור הציבורי, שגם הם בטבריה, הרבה מהם, יחכו, החוק פג תוקפו, הם ימתינו לרכוש את הדירה שלהם, כלום לא יקרה

נעמה לזימי:  אבל החוק הפרסונלי המושחת של שליח החוקים הפרסונליים, זה מתוקתק פה כאילו לא יודעת מה, בלי עמדת משרד הפנים

יוראי להב-הרצנו: כיושב ראש ועדה, יעקב, זה מטריד מאוד

יעקב אשר: טוב - - -     

יוליה מלינובסקי: לא, זה לא טוב

יעקב אשר: יש עוד אנשים שרוצים לשאול שאלות

יעקב אשר:  אני נתתי, התחלתי לתת, עמית הלוי ביקש לשאול גם שאלות, אתם תשלימו

נעמה לזימי: גם אני רוצה לשאול שאלות

נאור שירי: עמית הלוי ביקש לשאול?      

יעקב אשר: כן, בהתחלה

נאור שירי: מי עונה לו? אני יכול

נעמה לזימי: גם אני מוכנה

יעקב אשר: כן, עמית

עמית הלוי: בוקר טוב, תודה

עמית הלוי:  רציתי לשאול אותך, רון

נאור שירי: מי זה רון? סליחה

יעקב אשר: שירי, אתה רוצה להחליף אותי פה?      

נאור שירי: לא, כי חשבתי שהוא מדבר על רון, יש שני רונים פה, מרון לרון

יעקב אשר: מהון להון כוחנו עולה

עמית הלוי: אני רוצה להבין כמשפטן, יש לי שתי שאלות

עמית הלוי:  שאלה אחת, שים בצד רגע את המועד, אני רוצה להבין האם אתה חושב שהזכות לבחור ולהיבחר, בעיקר הזכות לבחור, שזו תכלית החוק הזאת, לאפשר לאנשים לבחור את האדם הרצוי בעיניהם, חלשה יותר בעיניך כמשפטן של משרד הפנים שאחראי על השלטון המקומי מהעובדה שהבן אדם מונה בקדנציה לפני כן? האם זאת עמדתך? לכן אני אומר תפריד את מה שקראת לגופה של ההצעה, האם אתה חושב שמבחינה דמוקרטית, מבחינת התפיסה המשפטית דמוקרטית שלך זה גובר ולכן מבחינתך אתה רואה בזה דבר לא נכון לחוקק את החוק הזה

עמית הלוי:       שאלה שנייה, הצעתי בפעם הקודמת, היה לכם זמן להתייחס, שתי הסתייגויות מתוך הבנה של הרציונל שהיה בפעם הקודמת

עמית הלוי:  היה רציונל אחר בפעם הקודמת, אגב, אדוני, לרציונל קוראים בשתי מילים אילן הררי, תבדוק את מה שאני אומר, אבל בוא נתייחס לרציונל הרשמי - - -     

עמי ברקוביץ: היו שני רציונלים, שניהם כתובים בדברי ההסבר

עמית הלוי: אני יודע, אני קראתי היטב, תאמין לי

עמי ברקוביץ: היתרון הבלתי הוגן והשיקול המקצועי ולדעתנו שניהם עומדים וקיימים גם היום

עמית הלוי: הבנתי, אז אני אומר, אליהם התייחסנו והצעתי שתי הצעות, אמרתי רק בסוגריים ש - - -     

יעקב אשר: סימן השאלה איפה?      

עמית הלוי: הרציונל הקודם היה רציונל אחר, שנה אחרי זה היו אמורות להיות בחירות בעיריית לוד והמציע הפרטי כנראה חשב שעדיף שלא יתמודד מישהו, אבל אנחנו שמים בצד, הרי אף אחד פה לא פרסונלי, אז בעניין העקרוני לשני הרציונלים הללו הצעתי שתי הסתייגויות שאני בעדן אגב, הסתייגות אחת צינון של 90 יום, כמקובל אצל עובדים אחרים למעט מנכ"ל, והשנייה שהבחירה תהיה רק של ראש רשות - - -     

יעקב אשר: זה מה שהיה בדיון הקודם

עמית הלוי: כן, זה מה שהיה בדיון הקודם - - -     

עמי ברקוביץ: בפעם הקודמת - - -     

עמית הלוי: בסדר, אוקיי

תומר רוזנר: לא, רק מכל מקום - - -      

יוליה מלינובסקי: לא, אני לא הבנתי

יעקב אשר: רגע, את מפריעה לתומר לומר משהו

יוליה מלינובסקי: לא שמעתי את התשובה

עמי ברקוביץ: הוא מציע לחזור ל – הוא שאל אם צינון של 90 יום כפי שהיה - - -     

תומר רוזנר: הוא לא צריך להציע

יעקב אשר: הוא לא צריך להציע, זה אוטומטי

עמית הלוי: לא, אני שאלתי את רון האם בהתייחס לשני - - -     

יעקב אשר: הצעת החוק אם היא מחזירה את המצב הקודם היא מחזירה גם את הצינון של 90 יום שלדעת משרד המשפטים הוא קצר מדי

יעקב אשר:  הלאה, הנושא השני

עמית הלוי: כן

עמית הלוי:  שני הרציונלים, הצענו שתי הסתייגויות, הסתייגות 90 יום לגבי הצינון והסתייגות שנייה לגבי העובדה שרק ראש מועצה ממונה שאכן הצליח לעמוד במדדים שהם מאוד קבועים אצלכם, אני ראיתי שזה דבר די מפורט, מדדי תכנית הבראה, תכנית המראה, גירעון, מדדים שממש אפשר להפוך אותם, הם כבר עכשיו אמפיריים במידה רבה, רק ראש מועצה ממונה כזאת הוא זה שיוכל להתמודד

עמית הלוי:  ואז הרציונל של לומר לבן אדם, אתה נכנס לראש מועצה ממונה, תשתחרר מאינטרסים קצרי טווח, תנהל את העיר באופן כמה שיותר משוחרר כדי שתוכל בתקופת ההבראה לעשות צעדים שלא תמיד הם צעדים פופולריים

עמית הלוי:  אז אם אדם עמד בזה בסופו של דבר אדם כזה יוכל להתמודד

עמית הלוי:  אלו שתי ההסתייגויות שהצגתי, שאני עדיין מציע, אגב, לוועדה לקבל אותן

עמית הלוי:  מה עמדתך אם שתי ההסתייגויות האלה יתקבלו?      

יעקב אשר: תודה

יעקב אשר:  יוליה

נאור שירי: רגע, מה הייתה השאלה?      

יעקב אשר: אני אסביר לך אחר כך

נעמה לזימי: אני רציתי, אני גם הייתי בשאלה

יעקב אשר: את דיברת, לא?      

נעמה לזימי: לא, לא שאלתי

יעקב אשר: סליחה, נעמה

נעמה לזימי: יש לי שאלה למשרד הפנים

נעמה לזימי:  ועדה ממונה, התפקיד שלה הוא מקצועי, תפקיד על תקן הבראה לתקופת מעבר של עד הבחירות הבאות בגלל שרשות נקלעה למצב שמחייב את זה

נעמה לזימי:  כמו שאמרנו בדיון הקודם, מצב שהוא חריג שצריך לעשות אותו ממש בשיקול דעת וביראת קודש

נעמה לזימי:  החשש שזה גם ייתן איזה פרץ ליותר קלות דעת בדבר כזה, אבל בעצם אנחנו יודעים שבגלל שהתפקיד הוא ניטרלי וחיצוני, שזה חלק מהייחודיות של ועדה ממונה, אז גם העיסוק לא יהיה פוליטי, לא יתחשב בכל מיני סוגיות כאלה שהן בעייתיות, לא יהיה יחצני, אלא יעסוק נטו בסוגיות של הבראה ויציאה למצב של בחירות תקינות

נעמה לזימי:       במצב כזה, כמו שמובא אלינו היום, בשינוי החקיקה הזה, כל הפרדיגמה הזו משתנה

נעמה לזימי:  חייב להבין את הדעת של המשרד על הדבר הזה, בעצם אנחנו מגלים מהדיון הראשון שהיינו בו שתקציב עתק הושקע בפרסום ויח"צ, זאת אומרת הצפי הראשוני להתמודדות בבחירות לאחר מכן, עיסוק בפוליטיקה על פני התפקיד המקצועי אליו הם מונו, לא נבחרו, מונו, ובעצם יש פה יצירת יתרון מובנה שהוא הפגיעה בזכות לבחור ולהיבחר וגם פשוט חתירה תחת הבסיס של מהי ועדה ממונה

יעקב אשר: שירי, פה אתה צריך לשאול איפה סימן השאלה

נאור שירי: לא

נאור שירי:  אני אגיד לך למה

יעקב אשר: לא, כי עזרת מקודם

יעקב אשר:  סתם, רציתי לראות שאתה ערני

נעמה לזימי: כבוד יו"ר הוועדה, היית ראש רשות, אני בטוחה שאתה מבין את זה טוב ממני

נעמה לזימי:  אני לא יודעת מה הסיבה שאתה זורם עם החוק הזה, אבל אני בטוחה שאתה מבין את זה טוב ממני

נעמה לזימי:  אני רוצה לשאול, מבחינת התפיסה של מהי ועדה ממונה - - -     

עמית הלוי: איך אתה יודע? מושחת

נעמה לזימי: החוק מושחת, אני לא אמרתי על יעקב אשר שהוא מושחת

נעמה לזימי:  אם אתה חושב עליו שהוא מושחת זה בעיה שלך

יעקב אשר: נעמה, מאחר ש - - -     

נעמה לזימי: אני לא אמרתי עליו שהוא מושחת

נעמה לזימי:  אני חושבת שהחוקים שהוא מגיש שהם מושחתים, שאתה עוסק פה בחקיקה מושחתת, אבל לא אמרתי את זה על יו"ר הוועדה - - -     

עמית הלוי: אם לצורך העניין - - -      

יעקב אשר: עמית, לא להפריע לה

נעמה לזימי: ואל תגיד לי שאמרתי את זה על יו"ר הוועדה

נעמה לזימי:  אם אתה חושב את זה עליו זו בעיה שלך

יעקב אשר: נעמה, נעמה

נעמה לזימי: לא ייאמן

נאור שירי: כשחבר הכנסת עמית הלוי מדבר על השחיתות הוא צריך להצהיר על ניגוד עניינים

יעקב אשר: נעמה, אני לא הבנתי את זה ככה

נעמה לזימי: ברור, אין מה להבין את זה ככה

נעמה לזימי:  להיפך, מתוך הגינות אני אומרת לך למה אתה לוקח קרדיט על חוקים כאלה

יעקב אשר: אני רק אומר לך שהשאלות שמנקרות גם במוחי בעניין הזה, וכמו שאנחנו מכירים את החוק היום, למשל אם את מכירה ברשות מסוימת שהיה מנהל אגף חינוך מבריק שעשה מהפכה בזה, מכיר את התושבים, ירד לשטח והכול, הוא כן יכול 90 יום לפני הבחירות להודיע על יציאה לחל"ת ולקחת את כל המשאב שלו של ההיכרות וכל מה שהוא עשה - - -     

זאב אלקין: או למשל מנכ"ל הרשות

יעקב אשר: מנכ"ל הרשות זה משהו אחר

זאב אלקין: אני יודע ולכן אני מציע לאדוני להשוות את יושב ראש ועדה קרואה למנכ"ל הרשות

יעקב אשר: אבל אני יכול להשוות את זה גם למנהל אגף חינוך ולא מנכ"ל

נעמה לזימי: אבל אני אגיד לך מה ההבדל, זו שאלה מעולה

זאב אלקין: יש הבדל דרמטי בין מנהל אגף חינוך לבין יו"ר ועדה קרואה

זאב אלקין:  הוא כמו מנכ"ל, חולש על כל הרשות

יעקב אשר: אני אתן לך תיכף לדבר

נעמה לזימי: אגב, הפסיקה הזו שקבעה את זה על אנשי חינוך והכול, אבא שלי היה חלק מהפסיקה הזו כשהוא היה חבר מועצה במגדל העמק

נעמה לזימי:  הוא ניהל בית ספר של רשת מגדל אור וראש העיר לא רצה – ובמקביל גם חשש פוליטי, הייתה פסיקה, אבי לזימי - - -     

יעקב אשר: ונתנו לו להתמודד?      

נעמה לזימי: לא, לכן הייתה ההגבלה ויש את החל"ת

נעמה לזימי:  אגב אלה הוראות חוק, אני מכבדת וכולם מכבדים

יעקב אשר: 90 יום

נעמה לזימי: אבל להיפך, זה מצב בו הוא לא מונה, הוא בתפקיד מקצועי, יש פה עניין במינוי פוליטי שיש לו השלכות אחרות לבין - - -     

יעקב אשר: אוקיי

נעמה לזימי: רגע, השאלה שלך היא טובה, כי יש הבדל בין מינוי פוליטי, מינוי כזה שתפקידו הוא הבראה, תפקידו הוא נקודתי, תפקידו הוא בשל המשבר ולהמשיך הלאה, לבין בן אדם שמפעל חייו הוא בעיר, מנכ"ל, מנהל בית ספר, או כל דבר אחר ואז החוק נותן איזה שהיא הרשאה

נעמה לזימי:  במקרה שלו הוא התפטר מחברות במועצה

נעמה לזימי:  אגב, בסדר גמור, הייתה פסיקה, אנחנו יודעים לכבד את החוק, אנחנו מבינים שיש בית משפט מסיבה מסוימת, ולכן שאלתי היא, איך אתם צופים את ההשלכות על כל תפיסת הוועדה הממונה בעתיד ברגע שהחוק הזה נכנס, האם כל תפיסה של ועדה שתפקידה הבראה, ריפוי, להוציא את העיר מחשב מלווה, מהמשבר שנקלעה אליו, מכל דבר כזה, איך אתם תופסים את ההשלכות העתידיות של חוק כזה, לא רק נקודתית, מה אתם רואים שיהיה?     

רון אלמוג: קודם כל כהערה מקדימה, אני חושב שקשה לנתק את שני המישורים בדיון ובגלל זה כשהצגנו את הקשיים המשפטיים הצגנו גם את זה וגם את זה, כי אני חושב שקשה להפריד באופן מלאכותי את הדיון, אבל הקשיים שהצגת אלו פחות או יותר הקשיים שהצגנו לגוף העניין

רון אלמוג:  אני רק אגיד, ועדה ממונה היא לא רק להבראת הרשות, אבל היא בהחלט מינוי מקצועי והאיזון שנקבע ב-2008 הוא בין הצורך למינוי מקצועי והרציונלים האלה, האינטרסים של שמירה של יו"ר ועדה ממונה כגורם מקצועי שאין לו אינטרסים פוליטיים

רון אלמוג:  בגלל זה הוא לא יכול להתמודד במשך קדנציה שלמה וככה כל תקופת הכהונה לא יכול להיות לו אינטרס פוליטי

רון אלמוג:      שוב, זה היה הרציונל ב-2008

רון אלמוג:  כמו שעלה כאן, אפשר לדון אם צריך שנה, שנתיים, שנה וחצי, חמש שנים, אבל הרציונל כרציונל, כתפיסה, זאת הייתה התפיסה אז

רון אלמוג:  ובסוף באמת האיזון כאן הוא שאלה של המחוקק ואנחנו הצגנו את הקשיים המשפטיים

יעקב אשר: תודה

עמית הלוי: הוא לא ענה על השאלות שלי

יעקב אשר: על הראשונה ענינו, אני עניתי, שזה קיים, הצינון קיים

עמית הלוי: לא, אבל הוא המשפטן במשרד הפנים, אני שואל אותך, אני שוב שואל, קודם כל כן יש להפריד

יעקב אשר: לא, תשאל מה ששאלת, לא שוב שואל

עמית הלוי: לא, הוא אומר להפריד, אני אומר שנכון להפריד

עמית הלוי:  נניח שהחוק יחול לפעם הבאה, אתה בעד אז? אתה נגד? בואו נפריד רגע

עמית הלוי:  קודם כל, דבר אחד

עמית הלוי:  שאלתי, האם כשמפרידים עדיין אתה עומד על עמדתך כמשפטן של משרד הפנים שהזכות לבחור היא חלשה יותר מהחששות שאתה מעלה והרציונלים? כן או לא? ודבר שני, תתייחס להסתייגויות שהצעתי כהסתייגויות גם לפעם הזו, כהסתייגויות לפי דעתי בגלל שאני מכבד את הרציונלים אז אני חושב שראוי לסייג אותם

יעקב אשר: אבל לזה הוא כבר התייחס

יעקב אשר:  תשובה לשאלות

רון אלמוג: אני אגיד שוב, אני כן חושב שיש קושי להפריד את הדיון כי בכל זאת גם אם אתה רוצה לדון לגופו של עניין השאלה היא התזמון שאנחנו דנים

עמית הלוי: נניח לפעם הבאה, אתה בעד? הנה הפרדתי, לא יילכו לפעם הזו, יילכו לפעם הבאה, אתה בעד?      

רון אלמוג: לגבי השאלה עצמה, אז באמת יש כאן שאלה של האיזון בין האינטרס הציבורי לבין הזכות להיבחר ושוב אנחנו - - -      

עמית הלוי: ומה דעתך? גם לפעם הבאה אתה נגד? אני שואל שאלה פשוטה, רון

יוליה מלינובסקי: אין להם עמדה

יוליה מלינובסקי:  מה, לא הבנת?      

עמית הלוי: עזוב הפעם הזאת, דוחים את זה לפעם הבאה

יעקב אשר: נגיד שבהצעת החוק היה כתוב שזה רק לבחירות הבאות

עמית הלוי: אתה בעד או נגד? אתה חושב ש-50,000 תושבים לא יכולים לבחור ביו"ר מועצה ממונה

יוליה מלינובסקי: 50 זה בטבריה?     

עמית הלוי: בטבריה, לדוגמה

רון אלמוג: בגלל זה אמרתי את ההערה המקדימה, קשה להפריד בין הקשיים - - -     

עמית הלוי: בכל רשות

יוליה מלינובסקי: אבל זה לא פרסונלי

רון אלמוג: הקשיים המשפטיים שהצגנו הם בשני מישורים והם מצטברים זה לזה

רון אלמוג:  קשה כרגע לפרק את הדיון ובעצם לדון בעניין תיאורטי כשאנחנו בתוך - - -     

עמית הלוי: אני אומר לך נעשה שינוי, רון, נעשה שינוי ונאמר שזה חל בפעם הבאה, אתה בעד או נגד?      

קריאה: לפעם הבאה לא צריך חוק, לא צריך לחוקק

יעקב אשר: עמית, יש פה מישהו שיושב כאן בראש

יעקב אשר:  תודה

יעקב אשר:  יוראי, בבקשה

יוראי להב-הרצנו: אני מוכרח לומר שזה מאוד מאוד מטריד שאנשי משרד הפנים יושבים פה מולנו ולא מביעים עמדה מקצועית באשר לסוגיה הזאת שהיא לא סוגיה שולית, היא לא פריפריאלית לעבודת משרד הפנים

יוראי להב-הרצנו:  מדובר פה על בחירות לראש רשות, לאחד מעמודי התווך בשלטון המקומי, ועצם העובדה שאתם יושבים כאן ולתחושתי די מורתעים מלהביע את העמדה המקצועית שלכם מאוד מאוד מטרידה

יעקב אשר: למה? הייעוץ המשפטי אמר את עמדתו בצורה ברורה

יוראי להב-הרצנו: הבנתי את זה כשהיה מדובר בעמדה של ועדת שרים לענייני חקיקה - - -     

זאב אלקין: שמה עמדתו?      

יעקב אשר: תקשיב

זאב אלקין: גם אתה לא מסוגל להגיד

יעקב אשר: לא, הם אמרו באופן מאוד ברור

יוראי להב-הרצנו: אני מבין כשמדובר בוועדת שרים לענייני חקיקה שמחליטה את עמדת הממשלה, על עמדת הממשלה, בנושא הזה, אבל אין עמדת שרים לענייני חקיקה

יוראי להב-הרצנו:  יש את שיקול הדעת של חברי הכנסת שיצביעו בהתאם לשיקול דעתם, אבל אנחנו, כדי להבין מה שיקול הדעת שלנו אנחנו צריכים לשמוע את העמדה המקצועית של הגורמים המקצועיים במשרד הפנים, ששוב, זו סוגיה מאוד מרכזית בשלטון המקומי שאתם הרגולטור שלו

נעמה לזימי: אנחנו נוציא היום פנייה ליועצת המשפטית לכנסת בבקשה לעמדה

יוראי להב-הרצנו: ולפיכך אני מבקש פעם נוספת לשמוע את העמדה המקצועית שלכם, אחרי שבחנתם ברמה המשפטית, המהותית, התפעולית, בכל השיקולים שעמדו לנגד עיניכם, מה עמדתכם המקצועית, האם הצעת החוק - - -     

יעקב אשר: יוראי, תקשיב

יעקב אשר:  אני לא יושב פה לבד, אוקיי?      

יוראי להב-הרצנו: אנחנו יושבים איתך

יעקב אשר: אתה יכול לבוא ולהלין על עמדת משרד הפנים כפי שהובאה על ידי - - -     

יוראי להב-הרצנו: אין עמדה

זאב אלקין: יש אמירה - - -     

יעקב אשר: אבל אתה לא תיתן לי לסיים משפט, עורך דין אלקין?      

זאב אלקין: אני אנסה

יעקב אשר: תשתדל, תחזיק חזק

זאב אלקין: לא, אני אנסה לא לתת

יעקב אשר: אתה שוב מפלה

יעקב אשר:  אנחנו שמענו פה את רון, היועץ המשפטי, פעם ופעמיים והוא אמר את הדברים באותה צורה ואני לא הולך להיות הדובר שלו, ודאי שלא, ולכן אני לא הולך להרשות עכשיו עוד פעם שהוא יגיד עוד פעם כי הוא אמר את הדברים

יעקב אשר:  אני חושב שמהדברים שהוא אמר ברור לגמרי ש - -     

זאב אלקין: מה העמדה, משרד הפנים הוא בעד או נגד החוק? אם ברור, מה אתה הבנת, משרד הפנים בעד או נגד החוק?      

יעקב אשר: - - שעמדת הייעוץ המשפטי במשרד הפנים היא שיש קשיים, איך הוא אמר? קשיים משפטיים מאוד מורכבים בעניין

זאב אלקין: שנייה, אדוני היושב ראש, אתה חבר מנוסה בבית הזה - - -     

נעמה לזימי: אבל זה לא מטריד - - -      

יעקב אשר: חברים, רגע

זאב אלקין: אתה יודע שבנוסף למשפט הזה שהוא מסמל על הסיכויים או הסיכונים של פסילת החוק בבג"צ יש בנוסף לזה דבר מאוד מאוד פשוט שנקרא עמדה, בעד או נגד, ואני שואל האם אתה מהעמדה הזאת שהוצגה כאן הבנת אם משרד הפנים הוא בעד החוק או נגדו

זאב אלקין:  שאלה מאוד פשוטה, יש עליה תשובה, כן או לא

יוראי להב-הרצנו: למה אתה צריך פרשנות? הם יושבים כאן

יעקב אשר: משרד הפנים ענה, בשם משרד הפנים ענתה מקודם, אני לא אעשה עשרה סיבובים על אותו דבר

יעקב אשר:  הדברים נאמרו

זאב אלקין: מה, בעד או נגד?     

יוליה מלינובסקי: מה הם אמרו?      

זאב אלקין: תגידו לפרוטוקול, משרד הפנים בעד החוק? מה הבעיה לענות על זה?      

יעקב אשר: טוב, אוקיי, תסיים

זאב אלקין: מה הבעיה לענות על זה? שיענו

יעקב אשר: לא, ענו, אתה לא היית כשהיא ענתה

זאב אלקין: אתה פירשת את העמדה שלהם

יעקב אשר: אתה לא היית כשהיא ענתה

יעקב אשר:  הלאה, יוראי

זאב אלקין: אז בעד או נגד? תעדכן אותי, שאני אדע

זאב אלקין:  מה הבנת?     

יעקב אשר: יוראי, בבקשה

זאב אלקין: מה הבנת, בעד או נגד? משרד הפנים בעד או נגד החוק?      

יעקב אשר: תסתכל בשידור

זאב אלקין: נו בחייך יעקב

יעקב אשר: לא, אני לא אשחק איתך במשחק הזה

זאב אלקין: למה? כי אתה מפחד מזה?      

יעקב אשר: לא, אני אמרתי את דעתי ואני גם אומר את דעתי אחר כך

זאב אלקין: משרד הפנים בעד או נגד? את דעתך הבנתי

יעקב אשר: אל תגיד לי אם אני מפחד או לא מפחד

זאב אלקין: את דעתך הבנתי, אבל מה הבעיה שלך? שנדע, משרד הפנים בעד או נגד?     

יעקב אשר: אין לי שום בעיה, אני לא הולך לשחק איתך את ה - - -     

זאב אלקין: זה לא לשחק, זה תשובה במילה אחת

יעקב אשר: יוראי, בבקשה לסיים

זאב אלקין: זה תשובה במילה אחת

זאב אלקין:  לא מגיע לנו לדעת?      

יעקב אשר: אתה מפריע עכשיו

זאב אלקין: נכון, כי אתה מסרב לתת נתון מאוד מאוד פשוט

יעקב אשר: אתה תשאל ואתה תקבל את התשובה שלך

נאור שירי: מתי?     

יעקב אשר: הוא עוד לא קיבל רשות דיבור בכלל

נאור שירי: לא, מתי הוא מקבל - - -      

יעקב אשר: יוראי, שאלה אחרונה

זאב אלקין: יוראי, אתה יכול לשאול

יוראי להב-הרצנו: שאלתי

יעקב אשר: שאלה אחרונה

יוראי להב-הרצנו: שאלתי וזה מאוד מטריד שאנחנו לא מקבלים תשובה ממשרד הפנים

יוראי להב-הרצנו:  השאלה השנייה שלי עוסקת בנושא שהאם השינוי שאנחנו מבצעים עכשיו, שמאפשרים לגורם שהוא לא נבחר, הוא ממונה והוא אחראי על ניהול הרשות, לא פותח טענה על ידי מנכ"ל הרשות המקומית לומר: גם אני מבקש להשתחרר מהכבלים שהחוק מטיל עליי ולהתמודד? כי אם לא, אתה פוגע בזכות השוויון שלו והזכות שלו להיבחר בדומה לפקיד אחר שמונה, שאמנם מכהן בתפקיד שכאילו הוא נבחר ציבור, אבל הוא לא, הוא פקיד, הוא ממונה, והוא פחות או יותר עוסק באותם תחומי עיסוק

יעקב אשר: יוראי, הבנו

יעקב אשר:  תשובה

רון אלמוג: גם אמרתי את זה קודם בדיון, אם צריך שנתיים כמו מנכ"ל, אם צריך קדנציה שלמה כמו היום, וזה דיון שאולי צריך לקיים, אנחנו פשוט חושבים שנקודת הזמן הזאת היא לא נקודת הזמן הנכונה לעשות את הדיון

יוראי להב-הרצנו: אבל יכול להיות שהשינוי שאנחנו עכשיו מבצעים פותח פתח לטענות גם מהסוג הזה על ידי גורמים פקידותיים שמונו גם הם ועוסקים פחות או יותר באותו תחום אחריות ברשות המקומית

רון אלמוג: נכון

רון אלמוג:  גם כאן זה דובר, גם היושב ראש העלה דוגמה של מנהל אגף, מנכ"ל, יו"ר ועדה ממונה, יש כל מיני סוגים - - -     

יעקב אשר: לכאן או לכאן, אגב

יעקב אשר:  יש כאלה שיש להם או לא

נעמה לזימי: אבל, יו"ר הוועדה, אי אפשר בלי עמדה רשמית

נעמה לזימי:  עמדה רשמית יכולה להיות גם מסייגת, אבל עמדה רשמית חייבת להיות

יוראי להב-הרצנו: רון, לשאלתי הראשונה, אתם בעד או נגד החוק שנמצא על השולחן?      

זאב אלקין: לא הוא, משרד הפנים

נעמה לזימי: מה עמדתכם כמשרד?      

יעקב אשר: פעם אחרונה, בבקשה, עוד פעם

רון אלמוג: ועדת השרים לא קבעה עמדה, העמדה - - -     

נעמה לזימי: ועדת השרים לא קבעה עמדה?      

יעקב אשר: אתם לא מקשיבים

רון אלמוג: העמדה של השר היא שהוועדה תחליט והייעוץ המשפטי, כמו משרד המשפטים, הציג קשיים משפטיים משמעותיים

זאב אלקין: קשיים משפטיים זה עמדה, העמדה בעד או נגד? או שאתם לא קובעים עמדה? יש שלוש אופציות, בעד, נגד או אין עמדה

נעמה לזימי: אין עמדה?      

יעקב אשר: הם אמרו שלא קבעו עמדה

זאב אלקין: קשיים משפטיים זה - - -     

יעקב אשר: אלקין, הם אמרו, אתה לא שמעת

זאב אלקין: מה?     

יעקב אשר: הוא אמרה שהעמדה של המשרד הייתה שלא קובעים עמדה

יעקב אשר:  הם משאירים להחלטת הוועדה

זאב אלקין: אוקיי, אז אין עמדה למשרד הפנים, זו המשמעות

יעקב אשר: נכון

נעמה לזימי: אבל זה תקין בעיניך?      

יעקב אשר: יוליה, בבקשה

זאב אלקין: תומר, אני אחר כך אבקש התייחסות שלך לזה שמשרד הפנים רשמית אומר שאין עמדה

יעקב אשר: אלקין, אתה לא תקבל רשות דיבור

יעקב אשר:  אתה מפריע

יוליה מלינובסקי: תודה רבה

יוליה מלינובסקי:  לגבי הנושא הזה שלמשרד הפנים אין עמדה

יוליה מלינובסקי:  אני שוחחתי על הנושא הזה עם היועצת המשפטית של הכנסת, בדיוק על הנושא הזה שפעם ראשונה, ואני כמעט כבר שש וחצי שנים בכנסת, פעם ראשונה שאני נתקלת במצב כזה

יוליה מלינובסקי:  היו מצבים שמשרד התנגד והשר תמך, היה נציג בוועדה של השר ושל המשרד, לפעמים היו חילוקי דעות, שמשרד למשל לא נתן עמדה אבל הייתה עמדת השר

יוליה מלינובסקי:  פה אנחנו במצב שלמשרד אין עמדה וגם לשר אין עמדה

יוליה מלינובסקי:  זה תקדים

יוליה מלינובסקי:  בבקשה לרשום את זה בתולדות הכנסת, זו פעם ראשונה שלמשרד הפנים אין מה לומר

רון אלמוג: לממשלה כולה אין עמדה כי, שוב, ועדת השרים החליטה לא להציג עמדה

רון אלמוג:  עמדת המשרד - - -      

יוליה מלינובסקי: יופי, אז אנחנו נסכם, כדי שיהיה לנו ברור עכשיו, למשרד הפנים אין עמדה, לשר הפנים אין עמדה, לממשלה אין עמדה, והתכנסו ראשי הקואליציה ותמכו בחוק, אבל אין לנו מסמך רשמי בנושא הזה

יוליה מלינובסקי:  זאת אומרת זה כרגע המצב החוקי

נאור שירי: מדינת ישראל 2023

יוליה מלינובסקי: לא, זה מאוד חשוב שאנחנו נבין

יוליה מלינובסקי:  עכשיו אני פונה לייעוץ המשפטי של הוועדה, תומר, אמנם אתה אמרת את חוות דעתך בישיבה הקודמת אחרי שעה ארבע, אני לצערי לא הייתי בחדר, אבל ביקשתי מהיועץ שלי, הוא תמלל לי ממש, אני גם ביקשתי בכתב, אתה לא הולך לעשות את זה, בסדר, אנחנו עושים בשבילך את העבודה

יוליה מלינובסקי:       אני פה רואה שני דברים שאתה אמרת, ותקן אותי אם אני טועה, ככה, שמדובר בעיר מסוימת, לכן הקושי הראשון שאנחנו רואים בהצעה הוא הקושי של פרסונליות או התייחסות אישית

יוליה מלינובסקי:  האם הקושי הזה עדיין עומד על כנו? זו השאלה הראשונה אליך

יוליה מלינובסקי:  כי לפחות לך יש עמדה במקרה הזה

יוליה מלינובסקי:  והקושי השני, אם אני לא טועה, שאני רוצה לדבר עליו הוא נושא המשחק שכבר התחיל, אתה אמרת שכבר התחיל ומשנים משחק תוך כדי ואתה אמרת גם כן שאתה רואה בזה קושי משמעותי מאוד ומה שאתה מציע, אם בכל זאת עדיין יהיה ללא עמדה של אף גורם בממשלה, להחיל את החוק הזה מהבחירות הבאות

יוליה מלינובסקי:  האם הקשיים שאתה דיברת עליהם בישיבה הקודמת עדיין עומדים, האם הפתרון שלך קיים והאם אתה כיועץ המשפטי של ועדת הפנים חי בשלום עם זה שלא למשרד, לא לשר, לא ממשלה, אין איזה שהיא עמדה בנושא? אתה הרבה יותר ותיק ממני, לא זכור לי מצב כזה

יעקב אשר: תשובה

תומר רוזנר: אני אחזור בקצרה על מה שאמרתי בישיבה הקודמת

יעקב אשר: זה לטובת אלקין שרץ למליאה

נאור שירי: לא, גם לטובתנו

יעקב אשר: אתה תספר לי מה היה במליאה, הוא יספר לך מה היה פה

יוליה מלינובסקי: אבל זו גם הערה בשבילך, אדוני היושב ראש, לא עושים דברים כאלה אחרי שעה ארבע כשהח"כים כבר לא פה

יעקב אשר: אני הבנתי את דעתו בישיבה הקודמת גם כן, והוא לא אחד שמשנה את דעתו

יוליה מלינובסקי: כן, אני מכירה, עבדתי עם תומר

זאב אלקין: אני גם אשמח אם הוא כבר מדבר שהוא יתייחס גם לעובדה שהוכרז כרגע רשמית על ידי משרד הפנים שלמשרד הפנים אין עמדה ולממשלת ישראל אין עמדה

יוליה מלינובסקי: לא, זה סיכמנו

זאב אלקין: לא, בישיבה הקודמת הוא לא ידע את זה, אז אני אשמח שהוא יתייחס לעמדה

יעקב אשר: לא, בסוף הישיבה הקודמת הוא – אבל למה אנחנו מדברים בשמו כשהוא כאן?      

זאב אלקין: אני מבקש שיתייחס

יעקב אשר: לא להנחות את העד, אני מבקש

תומר רוזנר: אני אחזור בקצרה על מה שאמרתי

נאור שירי: אני צריך שתגיד את זה באנגלית, כי עכשיו מרכז העדות בברייטון

זאב אלקין: גם שם זה בעברית

יוליה מלינובסקי: נו, תנו לי לשמוע את תומר

נאור שירי: Objection

יעקב אשר: אם אתם לא רוצים לשמוע אותו תגידו

יוליה מלינובסקי: לא, לא, אנחנו מאוד רוצים

נאור שירי: Overruled

תומר רוזנר: אני אחזור בקצרה על הדברים שאמרתי בישיבה הקודמת

תומר רוזנר:  לגופה של ההצעה, ההצעה מעוררת מתח בין הזכות לבחור ולהיבחר, שהיא זכות יסוד, שמשקלה רב, לבין אינטרסים ציבוריים אחרים, וכפי שאתם יודעים, בהקשרים שונים המחוקק קבע הכרעות שונות לגבי הזכות לבחור ולהיבחר לעומת אינטרסים ציבוריים אחרים

תומר רוזנר:  למשל לגבי הבחירות לכנסת נקבעו תקופות צינון של שלוש שנים לנושאי משרה מסוימים, תקופות צינון אחרות של 100 ימים לנושאי משרה אחרים וכו', לפי נסיבות כל מקרה בהקשר הזה

תומר רוזנר:       בהקשר הנדון בהצעת החוק יש שיקולים לכאן ולכאן, השיקולים הוצגו בישיבה, מצד אחד הרצון להרחיב את הזכות להיבחר ולבחור, ומצד שני האינטרס הציבורי לדאוג למקצועיות של יושב ראש וחברי ועדה ממונה, בשני היבטים לפחות שעלו בדיונים הקודמים, או שלושה

תומר רוזנר:  היבט אחד של חשש להצלחה במרכאות של מינוי על ידי השלטון המרכזי שלאחר תקופה קצרה יתמודד בבחירות, היבט שני של היתרון היחסי שניתן ליושב ראש וחברי ועדה ממונה על פני מתמודדים אחרים, וההיבט השלישי הוא החשש מפני שקילת שיקולים פוליטיים במהלך הקדנציה של הוועדה הממונה

תומר רוזנר:      מאידך גיסא, כפי שאמרתי, יש את הזכות לבחור ולהיבחר, אפשר לטעון גם לעניין עידודם של אנשים טובים לבוא ולהיות יושב ראש וחברי ועדה ממונה כדי לשפר את התפקוד שלהם, ולכן יש כאן שיקולים לכאן ולכאן והכנסת יכולה להכריע בשיקולים האלה בניגוד לעמדה שהוצגה כאן על ידי נציגי הממשלה או הדרג המקצועי של הממשלה

יוליה מלינובסקי: מה העמדה?     

תומר רוזנר: שלגוף העניין שינוי ההסדר המוצע מעורר קשיים

תומר רוזנר:  אני לא סבור כך, אני סבור ששינוי ההסדר לגופו הוא דיון לגיטימי שאפשר לעשות אותו ולקבל החלטה, אם ממשיכים עם ההסדר הזה או משנים אותו לכאן או לכאן

תומר רוזנר:  זה לגבי העניין

תומר רוזנר:      לעומת זאת אנחנו הצבענו על לפחות שני קשיים שכל אחד מהם הוא קושי שעומד בפני עצמו, הקושי של הפרסונליות של ההצעה שיש בה אלמנט פרסונלי, והדיון הקודם הוכיח זאת בצורה מאוד מאוד ברורה, למרות שיש כאן - - -     

יוראי להב-הרצנו: מה היסוד הפרסונלי? כלפי מי?      

יעקב אשר: לא, לא להרחיב

יעקב אשר:  הוא מסכם את מה שהוא אמר קודם והוא אומר את זה חד משמעי, יותר חזק מזה לא צריך

יעקב אשר:  הלאה

תומר רוזנר: והקושי השני הוא הקושי בעובדה שאנחנו כיום מצויים כ-130 ימים לפני הבחירות

תומר רוזנר:  על פי הפסיקה שאנחנו מכירים יריית הפתיחה של מערכת הבחירות כבר נורתה ואנחנו נמצאים בעיצומה של המערכת ולכן מדובר בקושי שמשנה את כללי המשחק תוך כדי משחק

תומר רוזנר:  כל אחד מהקשיים האלה הוא קושי שעומד בפני עצמו, אנחנו סבורים שהצטברותם של שני הקשיים האלה יוצרת קושי משמעותי מאוד בהצעה ולכן הצענו לוועדה לשקול שלא להחיל את ההסדר בבחירות הקרובות אלא בבחירות שיתקיימו לאחר תקופה במערכת שעוד לא התחילה

תומר רוזנר:       ציינתי גם שכשהחוק עצמו נחקק ב-2008 זה היה ממש סמוך למערכת הבחירות ואכן המחוקק קבע שההצעה לא תחול על הבחירות הסמוכות שהיו אמורות להתקיים, אחת התקיימה ממש סמוך לחקיקת החוק ואחת הייתה אמורה להתקיים או התקיימה חודשיים לאחר מכן בחלק מהמועצות האזוריות

תומר רוזנר:  המחוקק קבע בעקבות זאת שהחוק יחול רק שלושה חודשים לאחר חקיקתו ולכן לא חל על שתי מערכות הבחירות שהיו צפויות בעת חקיקתו

יוליה מלינובסקי: לגבי חוות דעת שאין לנו, שאין לנו עמדה של אף אחד, האם אתה נתקלת במצב כזה?      

תומר רוזנר: קודם כל יש מקרים שבהם הממשלה לא מביעה עמדה לגבי הצעות חוק

יוליה מלינובסקי: ממשלה, שר, משרד?     

תומר רוזנר: הוצגה לנו כאן עמדה משפטית שבעיניי היא די חד משמעית, היא אפילו יותר מרחיקת לכת מהעמדה שלי

יעקב אשר: נכון

תומר רוזנר: לגבי עמדה מקצועית, זה באמת מוזר בלשון המעטה שאנחנו לא מקבלים עמדה של הדרג המקצועי וגם לא של הדרג הנבחר, יחד עם זאת בהינתן העובדה שהוצגה לנו כאן עמדה משפטית מסוימת ולא הוצגה עמדה אחרת אז כנראה שזאת העמדה שהביאה את גורמי הממשלה שלא לגבש עמדה פורמלית לגבי ההצעה

תומר רוזנר:  אבל זה כמובן לא מונע את המשך הליך החקיקה

יעקב אשר: תודה

יעקב אשר:  זאב אלקין

זאב אלקין: קודם כל אני רוצה לפתוח בשאלה לתומר ואז אני אתייחס להכול

זאב אלקין:  אתה אמרת כאן שאתה בשונה ממשרד המשפטים והייעוץ המשפטי של משרד הפנים שהצטרף לעמדה הזאת לא רואה בעיה עקרונית בשינוי ההסדר, אבל כן רואה קושי משמעותי משפטי בזמן השינוי ובפרסונליות ולכן אתה מציע לוועדה להחיל את החוק מהבחירות הבאות

זאב אלקין:  כמו שהיה בחקיקה המקורית

יעקב אשר: על זה אנחנו נדון, אם זה יאושר, לפני הקריאה השנייה והשלישית

זאב אלקין: למה? אפשר לדון בזה עכשיו

זאב אלקין:  למה לא עכשיו?      

יעקב אשר: נתעמק בזה יותר אם זה יאושר

זאב אלקין: אבל השאלה היא אליך, ואני אשמח לקבל על זה תשובה, תמיד במצבים כאלה, והיה אם לא, אם הוועדה לא תהיה קשובה להמלצה שלך כייעוץ המשפטי להחיל את זה מהבחירות הבאות, מה עמדתכם לגבי החוק במידה שהוא יחול באופן מיידי על הבחירות האלה? כייעוץ משפטי של הכנסת

יעקב אשר: תגידו, אתם רוצים להתיש אותם?      

זאב אלקין: לא

זאב אלקין:  הוא אמר שיש קושי משפטי משמעותי

תומר רוזנר: אמרתי קושי משפטי משמעותי מאוד

זאב אלקין: ומה אתה מעריך שיהיו סיכויי הפסילה של החוק?      

תומר רוזנר: אנחנו לא נביאים ויודעים - - -     

זאב אלקין: לא, אבל אתם נותנים לנו עצה, אנחנו צריכים להצביע

תומר רוזנר: אז אני אומר, אנחנו רואים קושי משמעותי מאוד

זאב אלקין: קושי משמעותי מאוד

זאב אלקין:  אוקיי

זאב אלקין:  נרשם לפרוטוקול?      

יעקב אשר: טוב

זאב אלקין: רגע, לא סיימתי, זאת הייתה רק שאלה

יוליה מלינובסקי: אפשר לקבל את העמדה של משרד הפנים בכתב?     

יעקב אשר: רגע, לא עכשיו, עכשיו הוא מדבר

יוליה מלינובסקי: אלקין, תבקש אתה בכתב

נאור שירי: שזה יגיע בפקס

יוליה מלינובסקי: אני רוצה את זה בכתב

יעקב אשר: כן, אלקין

זאב אלקין: אני רוצה, כשיהיה שקט

זאב אלקין:  אני מבקש שתגן עליי

יעקב אשר: טוב, אני מבין שאתה לא - - -     

זאב אלקין: אני רוצה לדבר, אני רוצה להבין אותך

זאב אלקין:  אתה פונה אליי

יעקב אשר: טוב, זאב אלקין, בבקשה

זאב אלקין: אמרת לי משהו, אני שאלתי מה אמרת

יעקב אשר: בבקשה

זאב אלקין: בסדר

זאב אלקין:  הסוגיה הנוספת שאני מציע לאדוני לתת עליה את הדעת כבר עכשיו, ואני חושב שדיברו על זה גם משרד המשפטים וגם הייעוץ המשפטי של משרד הפנים וגם תומר, נדמה לי, התייחס לזה, במידה שמשנים את ההסדר, מדין קל וחומר, אני לא רואה הבדל בין מנכ"ל הרשות לבין יושב ראש ועדה קרואה בהקשר הזה בנושאים של צינון

זאב אלקין:  בסופו של דבר שניהם, בשונה מהדוגמה שאתה הבאת, של ראש אגף ברשות, ראש אגף ברשות עוסק בנושא מסוים, כלל תושבי העיר וכלל הגופים הפועלים בעיר לא תלויים בו בכל מה שקורה במשך השנים של תפקודם –      אני לא רוצה להפריע לטייבי, לך עוד אני מוכן להפריע, לטייבי לא

זאב אלקין:  אני מבין שיש קשיי גיוס, אבל זה עדיין לא - - -     

יעקב אשר: כל דבר אתה מבין, בחייך

זאב אלקין: אני אמתין

יעקב אשר: זה לא גיוס, זה לעזור לאדם שנמצא במצוקה

זאב אלקין: מצוין, יישר כוח על הרבה דברים שאתה עושה

יעקב אשר: תודה

זאב אלקין: אני חוזר להצעה שלי כבר עכשיו בקריאה ראשונה

זאב אלקין:  אם אתה טוען: אנחנו כרגע מחוקקים באופן כללי, אנחנו עוד לא נכנסים בשאלה של מתי החוק יחול, כן לבחירות האלה, לא לבחירות האלה

זאב אלקין:  כולנו שמענו פה על קשיים משמעותיים מאוד שהייעוץ המשפטי של הכנסת הצביע עליהם, גם משרד המשפטים וגם הייעוץ המשפטי של משרד הפנים דיברו על זה, אבל במידה שהולכים כרגע מתייחסים לחוק באופן עקרוני כשינוי הסדר, אני מציע לאדוני כבר עכשיו בשלב של קריאה ראשונה מדין קל וחומר להחיל על זה צינון של שנתיים

זאב אלקין:  אני חושב שאין הבדל, אני לא רואה הבדל בין מנכ"ל הרשות ליו"ר ועדה קרואה

זאב אלקין:  אני במקרה ישבתי בוועדה הזאת כשחוקק ההסדר של המנכ"ל, אני זוכר את האירוע, הייתי אז בדיונים בוועדה והטענות - - -     

נאור שירי: השרה סטרוק שתתה היום קפה בבוקר? אני לא מבין, מה קורה עם הקפה אצלכם?     

יעקב אשר: לא להפריע לאלקין

נאור שירי: מה נהיה עם הממשלה הזו? תגידו

יעקב אשר: אני מבקש לא להפריע

נאור שירי: לא, אני תוהה אם אפשר להזמין לכם טייק אווי קפה שתפסיקו לאכול את הראש על הבוקר

נאור שירי:  אלקין, ראית מה היא אמרה?      

זאב אלקין: ראיתי מה היא אמרה

יעקב אשר: כן, אלקין, בבקשה

נאור שירי: תעשו לה קפה

נאור שירי:  צבי סוכות, תדאג לשרה סטרוק לקפה על הבוקר

אלון שוסטר: בינתיים היא חזרה בה

זאב אלקין: זה לא ייפתר בקפה

זאב אלקין:  נאור, אתה אופטימי

יוראי להב-הרצנו: אחרי שהיא כינתה את הרמטכ"ל ואת ראש השב"כ שכירי חרב מורדים שמי שעומד בראשם הוא ניאו נאצי

זאב אלקין: אדוני, אני חוזר על ההצעה שלי אליך, כבר עכשיו, היות שאתה רוצה לחוקק הסדר עקרוני בלי להיכנס לסוגיית הפרסונליות והזמן, ברגע שאנחנו מדברים על הסדר עקרוני ברור לי לחלוטין שאחרי שהבית הזה קבע את הכללים למנכ"ל אין שום דבר לקולא בעניין של יו"ר ועדה קרואה

זאב אלקין:  מנכ"ל גם עבר איזה שהוא תהליך, סוג של מכרז תמיד, ולכן מבחינה זאת יו"ר ועדה קרואה התמנה

יעקב אשר: משרת אמון

זאב אלקין: לא, אבל היא משרת אמון שעוברת תהליך מסוים, אישור מועצה למשל

יעקב אשר: תהליך מסוים מאוד, כן

זאב אלקין: בסדר

זאב אלקין:  יו"ר ועדה קרואה הוא מינוי של שר הפנים, הוא לא עובר אישור של חברי מועצה או חברי ועדה קרואה

יעקב אשר: אוקיי, ולסיום, זאב?      

זאב אלקין: מנכ"ל עובר משוכות יותר קשות בתהליך המינוי

יעקב אשר: ולסיום

זאב אלקין: לא, לא לסיום, אני כרגע עוד בנקודה הזאת

זאב אלקין:  אתה ממהר לאן שהוא?     

יעקב אשר: כן, יש לי דיון נוסף

זאב אלקין: אני חושב שעוד לא מיצינו את הדיון

יעקב אשר: זאב, בבקשה

זאב אלקין: בנושא הזה אני מציע לך להכניס לנוסח כבר מראש שהצינון של יו"ר ועדה קרואה יהיה כמו מנכ"ל

זאב אלקין:       נקודה שלישית, אני חושב שהמצב שבו אנחנו נמצאים, וגם ציין את זה היועץ המשפטי של הוועדה, שבו המשרד הרלוונטי בסוגיה שהיא מאוד מקצועית לא מביע עמדה, האם הוא בעד או נגד שינוי ההסדר, האם הוא בעד או נגד שינוי שלו עכשיו, הוא רק מדבר על קשיים משפטיים, שעל זה דיברנו, זה לא עמדה, זה הערכה, זה תמרור אזהרה לנו, תדעו שיש סיכוי כזה או אחר לפסילה, באמירה הזאת, אבל מבחינת העמדה המקצועית אני חושב שלחוקק בלי שהדברים נאמרו באופן ברור, אני הייתי מציע לאדוני להזמין לפה את שר הפנים לפני שאנחנו רצים ריצת אמוק לחקיקה - -      

יוליה מלינובסקי: מאוד כדאי

זאב אלקין: - - לשאול אותו שאלות בעניין הזה וכן לנסות לחלץ ממנו את עמדת משרד הפנים

זאב אלקין:  זה לא איזה שהוא אירוע - - -     

יוליה מלינובסקי: או שלו

זאב אלקין: הרי אנחנו פה עסקנו - - -     

יעקב אשר: אוקיי

יעקב אשר:  טוב

זאב אלקין: שנייה

יוליה מלינובסקי: לא, אנחנו לא מיצינו

יעקב אשר: תסיים

זאב אלקין: לא, לא סיימתי

יעקב אשר: קיבלתי, שמעתי את הצעתך

יעקב אשר:  צריך לענות לך גם

זאב אלקין: אוקיי, אני חושב שלקדם את הליך החקיקה בלי עמדה מקצועית זה אירוע חריג מאוד בכנסת

זאב אלקין:  אני גם שאלתי את היועצת המשפטית של הכנסת, היא לא מתעסקת בחוק הספציפי הזה, אבל שאלתי אותה כנוהג כללי אם זה מקובל שמחוקקים כזאת חקיקה בלי עמדה של הייעוץ המשפטי ובלי עמדה של המשרד וקיבלתי תשובה שלא

יעקב אשר: אני אתייחס למה שאמרת על זה

זאב אלקין: נקודה רביעית

יעקב אשר: ואחרונה

יוליה מלינובסקי: לא, יש הרבה

יוליה מלינובסקי:  יש לו עוד הרבה

יוליה מלינובסקי:  בוא נכבד את אלקין

זאב אלקין: נקודה רביעית

זאב אלקין:  אני חושב שלוחות זמנים של החקיקה, דווקא לאור המורכבות של החוק כפי שאנחנו רואים פה עכשיו, ובוודאי ובוודאי לאור המורכבות של כל הפרסונליות והחקיקה בזמן שהוא לא מתאים לחקיקה כזאת, לוחות הזמנים הם פשוט בלתי אפשריים

זאב אלקין:  אנחנו קיימנו כאן דיון אחד שחלקו התקיים במקביל למליאה - - -     

יעקב אשר: מעט חלקו

זאב אלקין: בוודאי שחלקו

זאב אלקין:  החלק הכי מעניין, הכי חשוב, העמדה של הממשלה והעמדה של הייעוץ המשפטי

יוליה מלינובסקי: אני רוצה להוסיף משפט

יעקב אשר: לא, לא, לא כרגע

זאב אלקין: אתה עכשיו רוצה להצביע אחרי דיון של שעה

יעקב אשר: אני רוצה לדבר

יוראי להב-הרצנו: התייעצות סיעתית לפני הצבעה

יעקב אשר: התייעצות סיעתית

זאב אלקין: לא, לפני הצבעה, אם תהיה הצבעה

יעקב אשר: תהיה הצבעה

יעקב אשר:  אני רוצה לסכם ולהביא להצבעה

זאב אלקין: אז אחרי שתסכם נעשה התייעצות סיעתית

יעקב אשר: אז אני מסכם, אני בא ואומר דבר אחד - - -     

יוליה מלינובסקי: אם אחר כך יהיו עתירות לבג"צ על החוק הזה אל תלשינו על בג"צ שהוא לא בסדר

יעקב אשר: יש כאן סוגיה - - -     

יוליה מלינובסקי: אתם עושים את זה במו ידיכם

יעקב אשר: לא, את רוצה להפריע?      

יוליה מלינובסקי: כן

יוראי להב-הרצנו: אנחנו מקשיבים, יעקב

יעקב אשר: אז אני לא מסכם

יוראי להב-הרצנו: לא, יעקב, תסכם

יעקב אשר: התייעצות סיעתית, 10:05 הצבעה

זאב אלקין: אבל מה עם סיכום שלך?      

יעקב אשר: היא לא נתנה לי

יוליה מלינובסקי: אה, ממתי אתה - - -      

זאב אלקין: איך נצביע בלי הסיכום שלך?      

יעקב אשר: 10:05 הצבעה

זאב אלקין: מה, אתה לא מצליח להשתלט עליה? מה קרה לך היום? אתה מפחד ממשרד הפנים, לא משתלט על חבר כנסת, מה קרה לך?      

יעקב אשר: כשמישהו מכבד אותי אני מכבד אותו

נאור שירי: בסדר, היא אמרה משפט, מה, אתה לא רוצה להגיד את דעתך?     

יעקב אשר: חמש דקות הפסקה

יעקב אשר: אני פותח את הישיבה ואני עובר להצבעה

זאב אלקין: יש פה חברי כנסת שלא היו דקה בדיון, תסביר להם על מה הם מצביעים

נאור שירי: לא, אלקין, הם רוצים ל - - -     

זאב אלקין: הרי טלי גוטליב אמרה שהם יגיעו ליאח"ה לחקירה כולם, שלפחות יידעו על מה, שיידעו על מה יגיעו לחקירה

יעקב אשר: הצעת חוק הרשויות המקומיות (בחירות) (תיקון – הזכות להיבחר), התשפ"ג-פ/3343/25

זאב אלקין: על מה החוק?      

נאור שירי: על מה הצעת החוק?      

יעקב אשר: מי בעד לקריאה ראשונה? ירים את ידו

יוליה מלינובסקי: חוק של שחיתות

זאב אלקין: על מה החוק?     

נאור שירי: עמית הלוי, תאמין לי, בדברי הימים של הכנסת אתה תיזכר

יעקב אשר: מי בעד? שבעה

יעקב אשר:  מי נגד? ירים את ידו

יעקב אשר:  חמישה

יעקב אשר: בעד – 7 

יעקב אשר: נמנעים – אין אושר

יעקב אשר: אם כך ההצעה התקבלה לקריאה ראשונה ותעבור להמשך - - -      

זאב אלקין: בושה

נאור שירי: איזה בושה

יעקב אשר: הישיבה נעולה